ועדת הכספים, כנסת 19, פרוטוקול מספר 364, 2014-06-23 12:00

ניסן סלומינסקי: אנחנו מחדשים את ישיבת הוועדה.

ניסן סלומינסקי: הנושא שעל סדר היום: בקשות לדיון מחדש על רביזיה, פניה מספר 76-77 של הממונה על התקציבים.

ניסן סלומינסקי: בבקשה, תקריא את הרביזיה.

<טמיר כהן: יש רביזיה, כפי שהיושב ראש אמר, לפניות 76-77 של משרד החינוך.

ניסן סלומינסקי: יש את הרביזיה.

ניסן סלומינסקי: מי שבעד הרביזיה ירים את ידו.

יצחק כהן: לא, יש פה אפליה בין ציבור לציבור

סתיו שפיר: רגע, רגע, אנחנו אמורים לפתוח את הדיון.

סתיו שפיר: ניסן, בדיון הקודם אתה ביטלת הצבעה, אתה לא יכול לעשות את זה - -

ניסן סלומינסקי: רבותי, מי בעד - -

סתיו שפיר: - - פעם קודמת אתה מנעת - -

ניסן סלומינסקי: אפילו את ביקשת כבר להצביע בפעם הקודמת.

ניסן סלומינסקי: את רוצה שאני אקליט אותך?

סתיו שפיר: - - נכון, ואתה חיכית שיהיה לך רוב ולא היה לך רוב ומנעת את ההצבעה.

סתיו שפיר: אני רוצה לבקש את חוות הדעת של היועץ המשפטי שוב.

ניסן סלומינסקי: טוב.

ניסן סלומינסקי: מי בעד - -

סתיו שפיר: מצטערת, ניסן.

סתיו שפיר: אתה לא יכול לעשות דברים כאלה.

סתיו שפיר: אתה מנסה לעשות מחטף אחר מחטף אחר מחטף ואחר כך, אתה הולך ומתבכיין לתקשורת שלא היו פה ח"כים.

סתיו שפיר: אז הנה, תראה, יושבים פה ח"כים, והח"כים בשבוע שעבר, כולל הח"כים מהקואליציה, אמרו שהם לא מוכנים להעביר את ההעברה הזאת מבלי שיהיה דיון.

סתיו שפיר: אתה פשוט עצרת את הוועדה.

סתיו שפיר: כולם פה הסכימו על זה.

סתיו שפיר: - -

ניסן סלומינסקי: טוב, רבותי, מי בעד?

סתיו שפיר: - - ישבו פה ח"כים מהקואליציה ואמרו שהם לא מוכנים להעביר כסף בלי שיהיה דיון מהותי על קרוב למיליארד שקלים.

יצחק כהן: - - - היום יהיה בג"ץ.

ניסן סלומינסקי: אז הם יצביעו לקבל את הרביזיה.

סתיו שפיר: הם ניסו להצביע ואתה מנעת את הדיון.

סתיו שפיר: אין לך בושה?

סתיו שפיר: באמת.

סתיו שפיר: אין לך בושה.

סתיו שפיר: - -

ניסן סלומינסקי: עשו לי טובה.

ניסן סלומינסקי: מי בעד?

סתיו שפיר: לא, לא, לא, אתה לא יכול להעלות את זה להצבעה בלי שיהיה פה דיון.

ניסן סלומינסקי: אז אני מעלה את זה להצבעה.

ניסן סלומינסקי: מי בעד הרביזיה ירים את ידו.

<קריאות: - - -

סתיו שפיר: אתה לא יכול להעלות את זה להצבעה בלי שיהיה פה דיון.

ניסן סלומינסקי: מי בעד הרביזיה ירים את ידו.

ניסן סלומינסקי: מי נגד הרביזיה ירים את ידו.

סתיו שפיר: היום הולכת להתכנס הוועדה למלחמה בעוני ואתה - - - בלי שאתה מאפשר דיון על הדבר הזה?

יצחק כהן: לא, זה ביזיון, זו בושה.

סתיו שפיר: מה הייעוץ המשפטי אומר על הסיפור הזה?

ניסן סלומינסקי: מה הבעיה?

ניסן סלומינסקי: היתה הצבעה עכשיו.

סתיו שפיר: לא היתה הצבעה כי אתה לא נתת לנו לדבר.

סתיו שפיר: מה אומר הייעוץ המשפטי על הסיפור הזה.

סתיו שפיר: זה באמת פשוט ביזיון - -

ניסן סלומינסקי: אם אלה שלא הצביעו בהתחלה כי חשבו, אני עושה עוד פעם הצבעה.

ניסן סלומינסקי: מי בעד הרביזיה ירים את ידו.

ניסן סלומינסקי: בעד – 5

ניסן סלומינסקי: נמנעים – אין

סתיו שפיר: אתה לא נותן לייעוץ המשפטי לדבר?

סתיו שפיר: לייעוץ המשפטי אסור לדבר בוועדה?

סתיו שפיר: כל מי שמצביע נגד, מצביע נגד דיון על העברה של 888 מיליון שקלים.

ניסן סלומינסקי: הרביזיה נפלה.

יצחק כהן: בושה וחרפה.

סתיו שפיר: 888 מיליון שקלים, אתם לא יודעים מאיפה זה יבוא ועכשיו, אתם מצביעים על זה שלא יהיה על זה דיון.

סתיו שפיר: תתביישו לכם חברי הכנסת של הפוליטיקה החדשה ביש עתיד.

סתיו שפיר: איפה הכסף "עלק"?

סתיו שפיר: הנה הכסף, מיליארד שקלים שאתם מצביעים עליהם ככה, לא מעניין אתכם כלום.

משה גפני: לא היה כדבר הזה.

משה גפני: מה מפריע לך - - -

סתיו שפיר: פשוט אין לכם בושה.

סתיו שפיר: חברי כנסת חדשים שנכנסו לכנסת ואתם מתנהגים בדיוק אבל בדיוק כמו - -

ניסן סלומינסקי: התחננתי בפניכם, ביקשתי בפעם הקודמת ולא רציתם.

סתיו שפיר: אנחנו רצינו ואתה לא הסכמת לעשות דיון.

סתיו שפיר: תתבייש.

יצחק כהן: לא רצית.

ניסן סלומינסקי: התחננתי, ואתה רוצה שאני אשמיע את הקלטות?

ניסן סלומינסקי: היא מבקשת תצביע, הוא מבקש תצביע, מיכל מבקשת תצביע - -

סתיו שפיר: תתבייש, פשוט תתבייש.

סתיו שפיר: אחר כך אתה רץ לחדשות כדי להגיד להם - - -

אלעזר שטרן: ניסן, איך אתה מרגיש?

אלעזר שטרן: תגיד לי באמת איך אתה מרגיש?

אלעזר שטרן: אני מתבייש שאני בקואליציה הזאת.

אלעזר שטרן: 880 מיליון שקל - -

ניסן סלומינסקי: גם אני מתבייש, תאמין לי.

יצחק כהן: בלי בדיון מינימאלי של דקה.

סתיו שפיר: - - -

אלעזר שטרן: לנצל תאונת דרכים קטלנית בכביש ירושלים, זה מה שעשית.

ניסן סלומינסקי: אלעזר, תעשה לי טובה, כשמדובר על 500 מיליון לשעות, תראה על מה מדובר פה.

<קריאות: לא, לא, לא.

<קריאות: מדובר פה בכסף שלכם.

ניסן סלומינסקי: תסביר לי למה אתם לא מדברים על ה-20 מיליארד שהעברתם?

יצחק כהן: זה בושה.

סתיו שפיר: איזה 20 מיליארד?

סתיו שפיר: העברת תקנות לקופות גמל.

סתיו שפיר: ניסן, יש גבול לפופוליזם שלך.

סתיו שפיר: זה שאתה חושב שאתה יכול ללכת לעיתונאים ולהגיד להם: אני ישבתי פה לבד – סבבה.

סתיו שפיר: יושבים פה העיתונאים האלה עכשיו, תראה, כל העיתונאים רואים שיושבים פה ח"כים בוועדה ואתה לא מסכים לעשות דיון על קרוב למיליון שקלים.

אלעזר שטרן: יצא רובי, דיבר על הוועדה הזאת - -

ניסן סלומינסקי: רבותי, הנושא הבא: תקנות הרופאים הווטרינריים יהיה ב-12:30.

ניסן סלומינסקי: לכן, אני סוגר את זה עד 12:30 ונחדש אותה.

יצחק כהן: ניסן, תדון לבד.